Στα προηγούμενα...
Θα κάνουμε μωρό.
-Το ξέρω. -Μωρό.
-Το ξέρω. -Μωρό!
Και... η Έλιοτ δεν είναι εδώ για να τα γαμήσει όλα!
Εσύ με την προσευχή έδιωξες τις ενοχές σου που σκότωσες μια γιαγιά.
Όπως είπες κι εσύ, δεν συνέβη ποτέ.
Δεν υπήρξε κανένα πτώμα. Ήταν απλώς ένα κακό τριπάκι.
Φτιάχνουμε κέντρα τοκετού σε όλη τη χώρα. Επεκτεινόμαστε γρήγορα.
Τι ερευνάτε;
Γαμώτο.
Τα πάντα.
Χρειάζεστε πειραματόζωο;
Κλείστε ένα ραντεβού.
Περιστασιακά αλληλοεξυπηρετούμαστε
και σε ήθελε, οπότε σε πήρα.
Τζένεβιβ.
Όχι.
Μπέβερλι.
Δεν έχω γράψει λέξη εδώ και 17 μήνες.
Ούτε μία λέξη. Χωρίς υπερβολή.
Δεν έχω πιάσει μολύβι και χαρτί όλον αυτόν τον καιρό.
Μ' έχει αρρωστήσει το άγχος, έχω βυθιστεί σε κάποιου είδους κατάθλιψη.
Απαθής, αδιάλλακτος.
Μισούσα τον κόσμο και τα πάντα μέσα σ' αυτόν
και, πάνω απ' όλα,
εμένα.
Μέχρι...
ΟΙ ΔΙΧΑΣΜΕΝΕΣ
Θέλω μια χάρη.
-Γεια σου, Ρεμπέκα. -Μην το κάνεις αυτό.
-Πώς είσαι; Πώς είναι η Σούζαν; -Δεν έχω χρόνο
για αχρείαστες αβρότητες, Σάιλας.
Θέλω να γράψεις ένα άρθρο.
Όχι, ευχαριστώ.
"Οι Δίδυμες Μαντλ. Μουρλές γυναικολόγοι".
-Ωραίος τίτλος. -Ένα αφιέρωμα.
Ανοίγουμε κέντρο τοκετού στην Αλαμπάμα. Ακολούθα τες για λίγο καιρό
και γράψε πόσο μαγευτικές είναι.
-Όχι. -Δεν είναι παράκληση.
Εξάλλου, δεν σε παίρνει να αρνηθείς.
Γεια.
Είσαι καλά;
-Είσαι σίγουρη; -Ναι.
Είναι ένα θαύμα.
Πιστεύεις στα θαύματα, Μπέβερλι;
Κάντε ένα βήμα προς το δάσος.
Ακούστε να τρίζει κάτω από τα πόδια σας.
Φύλλα, κλαδιά, απαλή, πλούσια γη ανάμεσα στα δάχτυλα των ποδιών σας.
Τώρα, κοιτάξτε ψηλά.
Πράσινο, πουλιά και γαλάζιος ουρανός.
Λίγο πιο πέρα από τα δέντρα.
Ακουμπήστε τα χέρια σας στο μωρό σας.
Πάρτε μια βαθιά ανάσα.
Εκπνεύστε τελείως.
Μπείτε στο ξέφωτο. Ακούστε τον ήχο του καταρράκτη.
Εκεί είναι, ευθεία μπροστά.
Νιώστε τον ήλιο στους ώμους σας,
στην πλάτη, στην κοιλιά σας.
Λουστείτε στο φως.
Είσαι καλά;
Οι βαλίτσες σου είναι έτοιμες.
-Περίφημα. Ευχαριστώ. -Να περάσεις υπέροχα.
Είσαι εντάξει;
Είσαι ενθουσιασμένη;
Σ' αγαπώ, Έλι.
Αδελφούλα μου.
-Είναι... -Τέλειο.
...απαίσιο!
Ναι. Όλοι θα πάμε στην κόλαση.
Θεωρείς ότι είσαι εθισμένη, Έλιοτ;
-Όχι. -Όχι!
Κάνεις αποτοξίνωση;
-Δεν θα χρησιμοποιούσα τέτοιες λέξεις. -Μιλάς σαν εθισμένη.
Δεν είσαι σε πρόγραμμα;
-Όχι. -Όχι.
-Επιτηρητής; -Όχι.
-Δίκτυο υποστήριξης; -Έχω την αδερφή μου.
Και, αυτό μόνο; Αυτό είναι όλο το δίκτυο;
Είναι αδύνατο να εξηγήσουμε αυτή τη σχέση σε οποιονδήποτε ξένο.
Δεν χρειαζόμαστε κανέναν άλλο.
-Ποτέ. -Το έριξα στη ανθυγιεινή ζωή.
Ποτό, ναρκωτικά.
Ναι, δεν είχε πλάκα.
Αλήθεια;
Είχα παραισθήσεις. Κατάθλιψη.
Πονούσα, και όλα τρέχουν γρήγορα για εμάς.
-Το κέντρο... -Το εργαστήριο.
Έχουμε όλα αυτά που θέλαμε.
Θα γίνουμε γονείς.
Θα "γίνετε";
Θα κάνω δίδυμα, Σάιλας. Θα τα μεγαλώσουμε μαζί.
-Γονιός ένα, γονιός δύο. -Εντάξει.
-Δύο μικρά μωρά, Σάιλας. -Το άκουσα.
Ό,τι θέλαμε πάντα.
Δεν νιώθετε κανένα βάρος;
Ειλικρινά, όχι.
Αμφιβολίες;
Το ιδιωτικό αεροπλάνο της Ρεμπέκα Πάρκερ σας μεταφέρει
στα εγκαίνια του δεύτερου κέντρου τοκετού,
σε μια πόλη όπου δεν έχετε ξαναπάει,
σε μια πολιτεία όπου δεν έχετε ξαναπάει, τρεις μήνες αφότου άνοιξε το πρώτο.
Αυτό θέλατε;
Ναι.
Αυτό θέλατε πάντα;
Ναι.
Πώς ήταν η πτήση σας;
Δώρο από τη Ρεμπέκα, το αεροπλάνο. Δεν είναι ωραία;
Καλώς ήρθατε στο Μοντγκόμερι. Έτοιμοι να αλληλοσκοτωθείτε;
Ασφαλώς. Θα σφαχτούμε με το βαμβάκι.
-Είσαι εξαντλημένη, Μπέβερλι; -Όχι, είμαι μια χαρά.
Το δωμάτιό σου είναι έτοιμο. Αν θες να ξαπλώσεις, πες το μου.
Είδα ένα όνειρο χθες βράδυ.
-Ωραία. -Ότι το αεροπλάνο συνετρίβη.
Στη μέση ενός αγρού, καιγόταν, και κανείς μας δεν το ήξερε.
-Σας περιμέναμε να εμφανιστείτε. -Περίφημη ιστορία.
Ελπίζω να μην είσαι σκληρός με τις Μαντλ μου, Σάιλας.
Αφιέρωμα είπαμε, το θυμάσαι;
-Ασφαλώς. Το θυμάμαι. -Δεν θέλω κιτρινισμούς και δράματα.
Θέλουμε μόνο κομπλιμέντα.
Ελάτε να γνωρίσετε τον μπαμπά.
Ανυπομονεί να σας γνωρίσει. Είναι κι αυτός γιατρός.
Αλήθεια;
Δεν μας το είπες ποτέ.
Κορίτσια, το είπα.
Μπαμπά, οι δίδυμες.
Μπέβερλι, Έλιοτ, από εδώ ο μπαμπάς, ο γιατρός Μάριον Τζέιμς.
-Γεια σας. -Γεια.
Αυτές είναι οι αδελφές μου και αυτή είναι η γιαγιάκα.
Πώς είστε;
Από εδώ ο Σάιλας Τζόρνταν.
-Τον έχεις ακουστά. -Όχι, καθόλου.
Μπαμπά, τον ξέρεις.
Κέρδισε Πούλιτζερ. Γράφει ένα άρθρο
για λογαριασμό μας σχετικά με τις δίδυμες. Μόνο καλά λόγια.
Δεν ακούγεται δύσκολο.
Δεν είναι υπέροχες;
Ναι, πραγματικά είναι.
Πώς νιώθεις, Φλόρενς;
Μια χαρά.
Σας ευχαριστώ, γιατρέ. Είμαι ενθουσιασμένη.
Νιώθεις πολύ άβολα;
Δεν θέλω να παραπονιέμαι. Είμαι τυχερή.
Και είμαστε στο τέλος τώρα, μπορώ να το αντέξω μία νύχτα ακόμη.
Θα θέλατε να εξετάσετε τη μητέρα, γιατρέ;
Δεν είναι απαραίτητο.
Διαβάσαμε τις εξετάσεις. Όλα είναι έτοιμα για αύριο.
-Αρκεί να νιώθει καλά η Φλόρενς. -Νιώθω μια χαρά.
Και έχει εξαιρετική ιατρική φροντίδα.
-Έχει. -Έχω.
Ο μπαμπάς με φροντίζει πολύ καλά.
Αυτό... Ναι.
Δεν θεωρώ τη σωματική εξέταση απολύτως απαραίτητη.
Το πρωί θα ξεγεννήσετε αυτή τη γυναίκα που κυοφορεί τετράδυμα.
Πρώτη ασθενής στο κέντρο. Δεν θέλετε να μετρήσετε κεφάλια;
Θα κάνει τετράδυμα, επομένως, τουλάχιστον ένα μωρό
-θα είναι πλακωμένο από τα άλλα. -Είναι ασθενής σας, γιατρέ.
-Ναι... -Δεν έχει ξανακάνει μωρό.
Έχει άγχος.
-Είμαι σίγουρη, αλλά... -Γιατροί, θα ήθελα να το κάνετε.
Εντάξει.
Μπορούμε να πάμε κάπου;
Δεν είπα να κάνετε κολπική εξέταση, γιατρέ.
Μια απλή ψηλάφηση.
Θα ήθελες να πάμε κάπου μόνες μας, Φλόρενς;
Όχι, καθόλου. Αυτή είναι η οικογένειά μου.
Εδώ είμαστε.
Ένα.
Δύο.
Τρία.
Τέσσερα.
Αλαμπάμα.
-Έχεις ξαναπάει ποτέ; -Όχι.
Κέντρο Μαντλ-Πάρκερ, Αλαμπάμα. Πώς κι έτσι;
Η γενέτειρα της Σούζαν.
Είναι επαρκής λόγος αυτός;
Η Αλαμπάμα έχει το έκτο υψηλότερο ποσοστό μητρικής θνησιμότητας στις ΗΠΑ.
Καθώς επεκτεινόμαστε, αυτά είναι τα μέρη όπου θέλουμε να δουλεύουμε.
Έχετε ανέβει καβάλα στο άσπρο άλογο
για να σώσετε τους κακόμοιρους μαύρους του Νότου,
για τους οποίους δεν γνωρίζετε τίποτα.
Δεν κάνουμε αυτό.
Πολύ σωστά. Θα υποδέχεστε τους γόνους των πλούσιων λευκών κυριών,
ενώ οι φτωχοί μαύροι θα κοιτάζουν.
Δεν κάνουμε αυτό.
Εντάξει.
Τι κάνετε, τότε;
Ναι.
Μπέβερλι, Έλιοτ, έχετε πολλά δίδυμα στην οικογένειά σας;
Όχι. Είμαστε τα πρώτα.
Θείο δώρο.
Υπάρχουν πολλά δίδυμα στη δική σας οικογένεια;
Από πολύ παλιά. Εγώ είμαι δίδυμη και ο Μάριον είχε δίδυμο.
-Είχα. -Πέθανε αμέσως μετά τη γέννησή του.
Ήταν πολύ μικρός και αυτός εδώ πολύ χοντρός. Νομίζω ότι τον έτρωγες εκεί μέσα.
Δεν θα μάθουμε ποτέ.
Τον κράτησα στην παλάμη μου και μετά τον πήγαν στον αποτεφρωτήρα.
Έτσι γινόταν τότε.
Γιαγιάκα, αυτή δεν είναι συζήτηση για δείπνο.
Η γέννα είναι βίαιη, Φλόρενς Τζέιμς, κι εσύ δεν είσαι φτιαγμένη γι' αυτό.
Νομίζω ότι απλά θα με ανοίξουν και θα τα βγάλουν.
Η γέννα δεν είναι βίαιη όταν έχεις τις δίδυμες Μαντλ.
Έτσι νομίζεις;
Έλιοτ, πες στον μπαμπά για το μωρό που γεννήθηκε πρόσφατα.
Είκοσι τεσσάρων εβδομάδων. Ακμαιότατο.
-Αλήθεια; -Όχι απλώς υγιές. Ακμαιότατο.
Το εννοώ. Ειλικρινά, κανείς δεν το πίστευε, σωστά, Σάιλας;
Όχι, ήταν εξαιρετικό.
Αυτό είναι πολύ εντυπωσιακό.
Είναι το πιο πρόωρο μωρό που έχει γεννηθεί επιτυχώς στο κέντρο;
Είναι.
Θεωρείτε ότι θα μπορούσατε και πιο πρόωρο;
Ναι.
Αυτό δεν μπορούμε να το ξέρουμε.
Είναι θέμα περιβάλλοντος στο οποίο μεγαλώνουν.
Φυσικά.
Πάει χέρι-χέρι με τη συζήτηση περί αμβλώσεων, σωστά;
Όσο πιο νωρίς γίνεται η ζωή βιώσιμη εκτός μήτρας,
τόσο πιο ισχυρά είναι τα επιχειρήματα του κινήματος κατά των αμβλώσεων. Όχι;
Σώζεις ένα μωρό όταν είναι 16, 17, 18 εβδομάδων,
και, ξαφνικά, η γυναίκα χάνει το δικαίωμα στον ασφαλή τερματισμό της εγκυμοσύνης.
Τώρα, αυτή δεν είναι κατάλληλη συζήτηση για δείπνο.
Όχι, μητέρα. Είναι συναρπαστική.
Έτσι νομίζω.
Είναι δυνατόν, Έλιοτ, να σώσεις ένα μωρό τόσο πρόωρο;
Που είναι 15 εβδομάδων, 14 εβδομάδων;
Όχι.
Η μητέρα σε αυτήν την περίπτωση είχε πόσες αποβολές; Τέσσερις, πέντε;
-Ναι. -Εσείς κάνατε και τη θεραπεία γονιμότητας;
Όχι.
Εσείς την κάνατε.
Είναι συναρπαστική επιστήμη.
Όχι, έκανε τη θεραπεία αλλού, και μετά δεν είχε ιατρική υποστήριξη.
Ήταν πολύ ασυνήθιστο.
Σ' εσάς έκανε την αγωγή.
Γνωρίζουμε πολύ λίγα πράγματα για τη ζωή στα αρχικά της στάδια.
Πράγματι, ναι.
Η Φλόρενς είχε πολλές αποβολές. Σε πειράζει;
Είχα.
-Δεν με πειράζει. -Τώρα, δείτε την.
Ναι, είμαι πολύ τυχερή.
Μονοχοριακά τετράδυμα.
-Αυτό σημαίνει; -Και τα τέσσερα είναι σε έναν πλακούντα.
Αυτό δεν είναι πολύ επίφοβο;
-Μπορεί. -Δεν θα έπρεπε να...
Συγγνώμη. Δεν θα έπρεπε να είσαι σε νοσοκομείο;
Δεν είναι άρρωστη, Σάιλας. Η εγκυμοσύνη δεν είναι ασθένεια.
Λατρεύεις αυτήν την ατάκα, σωστά, Μπέβερλι;
Είπα όχι δράματα, Σάιλας.
Μόλις άκουσα την Μπέβερλι να τη λέει σε τέσσερις διαφορετικές περιπτώσεις.
Είναι καλή ατάκα. Γράψ' τη στο σημειωματάριό σου.
-Σούζαν! -Συγγνώμη.
Πάντα εδώ ζούσατε, κύριε Τζέιμς;
Είμαστε εδώ αιώνες, Μπέβερλι.
Θα πρέπει να δυσκολευτήκατε να τα μεγαλώσετε μόνος σας.
Δεν ήταν ολομόναχος.
Όχι, συγγνώμη. Φυσικά,
απλώς εννοούσα ότι ο θάνατος της μητέρας είναι τρομερά τραυματικό γεγονός.
Ο θάνατος της μητέρας;
Συγγνώμη. Νόμιζα...
Δεν πέθανε. Σηκώθηκε κι έφυγε.
Ήταν σαν θάνατος, Μπέβερλι.
Ήμουν ένας απλός οικογενειακός γιατρός.
Ό,τι προέκυπτε, όπως μπορούσα να βοηθήσω. Έκανα κατ' οίκον επισκέψεις.
Για τους νοικοκύρηδες, τα μικρά, τις γκουβερνάντες, τους φιλοξενούμενους.
Για ό,τι προέκυπτε.
Για όποιον με χρειαζόταν.
Μαθεύτηκε ότι βοηθούσα τις γυναίκες.
Η υγεία των γυναικών έγινε η ειδικότητά μου. Δεν ξέρω γιατί.
Αυτή με επέλεξε.
Ίσως, η καλή παρέα που έκανα.
Δεν φαινόταν να είναι αρκετά σημαντικό για κανέναν.
Η υγεία των γυναικών; Ήταν σαν να ξεκινούσα από το μηδέν.
Ήμουν πρωτοπόρος στον τομέα.
Το γυναικείο σώμα.
Εντελώς αχαρτογράφητο. Ανεξερεύνητη γη.
Νέα σύνορα, νέα όρια, νέες αισθήσεις.
Είναι υπέροχο να πηγαίνεις εκεί όπου δεν έχει πάει κανένας άλλος πριν.
Να είσαι εκεί ευθύς εξαρχής. Πρώτη σελίδα. Να διαμορφώνεις το μέλλον.
Έστησα μικρά ιατρεία εδώ, έγινε το μικρό μου νοσοκομείο.
Φτιάξαμε ό,τι ήταν απαραίτητο. Φτιάξαμε εργαλεία μέχρι τότε ανύπαρκτα.
Δώσαμε ονόματα σε όργανα, παθήσεις, ασθένειες που κανείς δεν είχε ανακαλύψει.
Τραχηλική δυσπλασία, υπερπλασία ενδομητρίου,
πρόπτωση πυελικού εδάφους, δυσλειτουργική αιμορραγία μήτρας.
Τοκετός, γονιμότητα, τοκετός, γονιμότητα,
τοκετός, γονιμότητα.
Αν και ούτε κατά διάνοια δεν είχα
τον αριθμό των ασθενών που έχετε εσείς, για να εξασκούμαι.
Συχνά, έπρεπε να βολεύομαι με...
Δεν εξασκούμαστε στους ασθενείς μας, κύριε Τζέιμς.
Φυσικά και το κάνετε.
Το επάγγελμά σας είναι πράξη.
Δεν θεωρείτε ότι βελτιώνεστε με κάθε τομή και ράμμα;
Δεν έχετε κάνει ποτέ λάθος με κάποια ασθενή,
διδαχτήκατε από αυτό και το εφαρμόσατε στην επόμενη;
Ποτέ δεν εκμεταλλευτήκατε ευκαιρίες,
ένα σώμα που παρουσιάστηκε απροσδόκητα για να βελτιωθείτε, να εξασκηθείτε,
για να πάει η επιστήμη μας μπροστά;
Εγώ δεν το αντιμετωπίζω έτσι.
Η Έλιοτ, ναι.
Εσύ μπορεί να μην το αντιμετωπίζεις έτσι, Μπέβερλι,
αλλά αυτό δεν σημαίνει ότι δεν είναι έτσι.
Σκέφτομαι την αρχή. Πώς ξεκινήσαμε.
Οι ώμοι πάνω στους οποίους στεκόμαστε. Οι γιατροί, οι ασθενείς, Μπέβερλι.
Μια νεαρή γυναίκα, τις δεκαετίες του 1840, 1850, 17 ετών, έγκυος,
είχε μια σοβαρή μορφή ραχίτιδας,
λόγω υποσιτισμού, έλλειψη βιταμίνης D.
Η λεκάνη της ήταν σοβαρά παραμορφωμένη.
Ο τοκετός κράτησε αρκετές ημέρες, αλλά της ήταν αδύνατο να γεννήσει.
Ο γιατρός κλήθηκε αργά και το μωρό είχε πεθάνει μέχρι να φτάσει.
Μέρες μετά, την ξανάφεραν στον γιατρό.
Ρήξεις, συρίγγια στον κόλπο της.
Υπέφερε από αβάστακτους πόνους.
Τίποτα από αυτά, φυσικά, δεν ήταν ασυνήθιστο εκείνη την εποχή.
Για την ακρίβεια, το αντίθετο. Οι νεαρές γυναίκες υπέφεραν συνεχώς.
Αλλά δεν υπήρχε καμία θεραπεία, καμία αγωγή.
Κανείς δεν έψαχνε τρόπο να το λύσει αυτό.
Τρόπο να το κάνει καλύτερο.
Έτσι, αυτή και ο γιατρός συνεργάστηκαν.
Ο γιατρός και η νεαρή γυναίκα έκαναν 30 ξεχωριστές επεμβάσεις.
Χωρίς αναισθητικό.
Τριάντα διορθωτικές επεμβάσεις και ο γιατρός το διόρθωσε.
Και αυτό χρειάστηκε πολλή εξάσκηση, προσπάθεια.
Αλλά το έκανε. Το έκαναν μαζί.
Και αυτό το έργο μεταφέρθηκε από γιατρό σε γιατρό,
σε γιατρό σε γιατρό, μέχρι να φτάσει στα χέρια μου.
Στα χέρια σας.
Είναι βάρβαρο. Αρχαία ιστορία.
Αυτό που περιγράφετε δεν συμβαίνει πια.
Όχι. Ποτέ δεν απέχουμε πολύ από την ιστορία μας.
Τι έκανες, λοιπόν, Έλιοτ;
Με την κάποτε στείρα, ξαφνικά γόνιμη γυναίκα σου;
Ήταν έργο του Θεού; Μήπως είσαι εσύ ο Θεός;
Πώς δημιούργησες ζωή εκεί που δεν θα μεγάλωνε;
Έκανα έναν συνδυασμό πραγμάτων.
Όπως;
Μπορείς να μου πεις τι συνέβη;
-Έσπασαν τα νερά μου. -Πριν από δυο ώρες περίπου.
-Εντάξει. Ανάσαινε. -Έλιοτ.
Έχουμε πολύ πρόωρο τοκετό.
-Είκοσι τεσσάρων εβδομάδων. -Έλιοτ...
Ανάσαινε μαζί μου, Λένκα.
Μπορείς να με βοηθήσεις;
Δεν είμαι μαιευτήρας, Έλιοτ.
Επιστρέφω αμέσως. Ένα δευτερόλεπτο.
Θα με βοηθήσεις;
Είμαστε σε κέντρο τοκετού.
-Βρες κάποιον άλλο. -Δεν μπορώ.
-Πάρε την Μπέβερλι. -Δεν μπορώ.
Μην ανησυχείς.
Έκανε υψηλού κινδύνου διαδικασία εμφύτευσης που δεν ήταν τεχνικά νόμιμη
και δεν έχω ιδέα τι επιπτώσεις μπορεί να έχει.
Είχε αποβολές. Δεν μπορούσαμε να βρούμε τους λόγους.
Έτσι, μεγάλωσα το έμβρυό της λίγο περισσότερο πριν την εμφύτευση.
Πόσο περισσότερο;
Τέσσερις εβδομάδες.
Έβαλες ένα έμβρυο τεσσάρων εβδομάδων μέσα της;
Τα νερά της έσπασαν πριν από δύο ώρες. Σε παρακαλώ, βοήθησέ με.
Σε παρακαλώ, βοήθησέ την.
Πάρε ανάσες.
Ναι, εντάξει, ανάπνευσε.
Γεια, είμαι ο Τομ. Εντάξει. Τα πας καλά. Θα γνωρίσουμε το μωρό σου.
Είναι μυστικό;
Ίσως.
Έκανες κάτι πολύ έξυπνο;
Ίσως.
Θεέ μου, Μπέβερλι. Θα φέρω χαρτοπετσέτα.
-Θα φέρω λίγο νερό. -Είσαι καλά;
Είδες τη γέννα;
Η Έλιοτ ήταν εδώ.
Αυτό είναι ασυνήθιστο.
-Εδώ ήταν. -Θα τα καταφέρει ο μικρός;
Δεν μπορώ να το πιστέψω. Δεν καταλαβαίνω.
Αλλά μπορεί να αναπνέει μόνος του. Δεν υπάρχουν σημάδια ίκτερου.
Δεν είναι καθόλου λογικό.
Είχαμε έτοιμα CPAP, σωλήνες ET, αναπνευστήρες, καθετήρες,
αλλά, ειλικρινά, δεν χρειάστηκε τίποτα από αυτά.
Εκπληκτικό.
Πώς νιώθεις για το δικό σου;
Μπορώ να σε ρωτήσω κάτι, Μπέβερλι; Είσαι σε επαφή με την Τζένεβιβ;
Έχω νέα από τους δικηγόρους της.
Αιτήματα επισκέψεων και διαδικαστικά, βασικά.
Είναι αρκετά ξεκάθαρο. Καθόλου τραυματικό ή...
Φεύγει στο εξωτερικό για να γυρίσει μια ταινία.
Και μετά, δεν θέλει να με δει.
Εσύ θέλεις να τη δεις;
Πρέπει να την αγαπούσες πάρα πολύ.
Κατά τα φαινόμενα.
-Με συγχωρείς. -Δεν υπάρχει για μένα.
Πρέπει να προσποιηθώ ότι δεν υπήρξε ποτέ.
Πολύ θλιμμένη.
Πολύ, πολύ θλιμμένη.
Θλιμμένη σήμερα. Θλιμμένη αύριο.
Μπέβερλι;
Αδελφούλα;
Είμαι μια χαρά.
Τι συνέβη;
Δεν ξέρω.
Απλώς ένιωσα αδιαθεσία, Έλιοτ.
Η όλη φάση ήταν ένα αστείο.
Δεν είναι αληθινό, Μπέβερλι.
Μπέβερλι.
Γεια.
Να πάρει.
Με βρήκες.
Ήταν πολύ λυπημένη.
Συνέχεια.
Δεν χρειάζεται να μου το εξηγήσεις. Δεν με αφορά.
Έπινε πολύ.
Μερικές φορές, ερχόταν στο σχολείο τελείως κομμάτια
και με έκανε να ντρέπομαι πολύ.
Τη μισούσα.
Έκλαιγε, μας έβαζε τις φωνές.
Έλεγε συνέχεια ότι καλύτερα να είχε πεθάνει στη γέννα.
Ή να πεθαίναμε μέσα της.
Γι' αυτό λέω στον κόσμο ότι πέθανε.
Αυτό τη μετέτρεπε σε άγγελο, όπως ακριβώς ήθελε η ίδια.
Και εκείνη συνέχισε να γεννάει, αλλά δεν ξέρω γιατί.
Παλιά πίστευα ότι συνέβαινε
επειδή, κάθε φορά, ήλπιζε ότι τα πράγματα θα βελτιώνονταν,
αλλά αυτό δεν είναι αλήθεια, δεν είχε καμία ελπίδα.
Ο μπαμπάς έφταιγε.
Μας ήθελε όλες πάρα πολύ.
Δεν είναι υπέροχος;
Θα σε αφήσω να ξεκουραστείς λίγο.
Θα γίνεις καταπληκτική μαμά.
Μωρά.
Γαμημένα παράσιτα.
Έχεις παιδιά;
Δεν σου έχουν μάθει να μη ρωτάς κάτι τέτοιο;
Τις γυναίκες, σίγουρα.
-Ποτέ δεν ήθελες παιδιά; -Θα κάνω, Σάιλας.
Τι;
-Η Μπέβερλι θα τα κάνει. -Μαζί θα τα κάνουμε.
Διάβασα μια συνέντευξη της Τζένεβιβ Κοτάρντ,
αρκετό καιρό πριν, και έλεγε για λαχτάρα.
Χρησιμοποίησε αυτή τη λέξη.
Μια "λαχτάρα" για μωρά. Ένας σωματικός καημός.
Εσύ δεν το έχεις βιώσει αυτό;
-Όχι. -Δεν έχεις νιώσει έτσι;
-Όχι. -Κανένα μητρικό ένστικτο;
Όχι.
-Δεν δίνεις δεκάρα για τα μωρά; -Όχι.
-Το κάνεις για την επιστήμη; -Ναι.
Λοιπόν, εδώ είσαι. Μωρά.
Ένα σπίτι. Ένα κωλόσκυλο.
Τι άλλαξε;
Έχω δύο κόρες και έναν γιο.
Και πώς πήγε;
Ήμουν πολύ καλός στη φάση της εγκυμοσύνης.
Τότε που ακόμα είχαμε όλοι προοπτικές.
Νόμιζα ότι δεν το κάνεις πια αυτό, Έλιοτ.
Δεν το κάνω.
Σίγουρα. Και πώς πάει ως τώρα;
Είσαι πότης.
Είμαι πότης.
Σκέφτεσαι το τρίτο ποτό ενώ πίνεις το πρώτο σου.
Ναι.
Προσπάθησες ποτέ να το κόψεις για χάρη κάποιου;
Εγώ δεν έχω τόσο πολλά να χάσω, Έλιοτ.
Αφού έχεις παιδιά, μόλις το είπες.
Τώρα πλέον είναι πολύ αργά.
Εσύ, όμως, θα γίνεις μαμά.
Μαμάκα.
Είσαι στην αρχή ενός πανέμορφου ταξιδιού.
Δοκίμασες ποτέ πρόγραμμα αποτοξίνωσης;
Όπως οι ΑΑ;
Ασφαλώς.
-Δεν βοήθησε; -Βοηθάει μια χαρά.
Μπορώ να το σταματήσω όποτε θέλω.
Μόνο που...
ποτέ δεν θέλω.
Δεν υπάρχει τραύμα.
Απλώς γουστάρω πολύ να πίνω.
Λοιπόν, τι παραισθήσεις είχες;
Μια μικροκαμωμένη ηλικιωμένη άστεγη κυρία που λεγόταν Άγκνες.
Ήταν πολύ έντονη αίσθηση.
Ήμουν απολύτως βέβαιη ότι την είχα σπρώξει από το μπαλκόνι μου.
Αυτό παραπάει.
Μάλιστα, κύριε.
Έχεις παραισθήσεις γενικά;
Όχι.
Γιατί το κάνεις αυτό;
-Είναι η δουλειά μου. -Δεν εννοώ τις ερωτήσεις.
Αυτό.
Αυτό το άρθρο για το κωλοπεριοδικό, χαμογελαστές δίδυμες, αηδίες.
-Εσύ γράφεις βιβλία. -Έγραψα μερικά βιβλία.
Ήταν καλά.
Πήρες Πούλιτζερ. Είσαι συγγραφέας!
Είμαι ένας καθηγητής που πηδούσε τις φοιτήτριές του.
Όλοι ξεχνούν το Πούλιτζερ πια.
Κανείς δεν επιτρέπεται να πηδάει κανέναν πια!
Τολμηρή τοποθέτηση.
Ασθενείς, φοιτητές, τίποτα δεν επιτρέπεται.
-Γαμιέσαι με τις ασθενείς σου. -Θα ήταν αγένεια να μην το κάνω.
Πηδάς την Τζένεβιβ Κοτάρντ;
Ή μόνο η αδερφή σου;
Ναι.
Τι συμβαίνει στο εργαστήριό σου;
Πώς κατάφερες να μείνει έγκυος αυτή η γυναίκα;
Γιατί είναι θαύμα αυτό το μωρό;
Τι Φρανκενστάιν φάση σκαρώνεις;
Θεέ μου, συγγνώμη.
Έφεραν μια νεαρή γυναίκα σ' έναν άνδρα.
Ήταν 17 χρονών.
Ήταν σκλάβα.
Έπασχε από σοβαρής μορφής ραχίτιδα.
Ήταν έγκυος και τρεις μέρες γεννούσε.
Η λεκάνη της ήταν παραμορφωμένη, κάνοντας αδύνατη τη γέννηση του μωρού.
Το μωρό γεννήθηκε νεκρό.
Μετά τη γέννηση του νεκρού μωρού της, η νεαρή γυναίκα, 17 ετών και σκλάβα,
που υπέφερε από σοβαρής μορφής ραχίτιδα
εξαιτίας ασιτίας και έλλειψης βιταμίνης D,
οδηγήθηκε στον άνδρα με αφόρητους πόνους, εξαιτίας των συριγγίων,
από τα τραύματα που υπέστη στη διάρκεια του τοκετού.
Η κατάστασή της ήταν συνηθισμένη στις σκλάβες εκείνη την εποχή.
Η νεαρή κοπέλα, η 17χρονη σκλάβα που έπασχε
από σοβαρής μορφής ραχίτιδα και είχε παραμορφωμένη λεκάνη,
που είχε γεννήσει ένα νεκρό μωρό όταν ήταν 17 και σκλάβα,
χειρουργήθηκε πάνω από 30 φορές από αυτόν τον άνδρα
τα επόμενα πέντε χρόνια, κάθε φορά χωρίς αναισθητικό,
παρά το γεγονός ότι η αναισθησία είχε γίνει πρόσφατα διαθέσιμη.
Ξέρουμε μόνο ότι αυτό το κορίτσι λεγόταν Ανάρκα, ήταν 17 χρονών και σκλάβα,
αναγκάστηκε να γεννήσει το νεκρό μωρό της
χειρουργήθηκε 30 φορές χωρίς αναισθητικό,
είχε παραμορφωμένη λεκάνη,
υπέφερε από σοβαρή μορφή ραχίτιδας και ήταν 17 χρονών και σκλάβα.
Αυτό το ξέρουμε μόνο λόγω όσων έκανε αυτός ο λευκός,
ειδικά ο λευκός που βασάνισε το 17χρονο κορίτσι
και πειραματίστηκε πάνω της για να γίνει ο Πατέρας της Γυναικολογίας,
και τιμήθηκε με αγάλματα και μετάλλια,
με θέσεις εξέτασης και ιατρικά εργαλεία στο όνομά του.
Τα όσα έγραψε αυτός ο λευκός άνδρας είναι οι μόνες πληροφορίες
που έχουμε για εκείνο το 17χρονο κορίτσι
που ήταν σκλάβα και έπασχε
από σοβαρής μορφής ραχίτιδα και είχε παραμορφωμένη λεκάνη
και είχε γεννήσει ένα νεκρό μωρό.
Δεν ξέρουμε ποια ήταν πραγματικά
ή τι ένιωθε όταν κρατούσε το νεκρό μωρό της,
αν πραγματικά μπόρεσε ποτέ να κρατήσει το νεκρό μωρό της.
Δεν ξέρουμε τι φοβόταν περισσότερο.
Μπορούμε να το μαντέψουμε
με βάση τον πόνο που αναγκάστηκε να υποστεί, αλλά δεν την ξέρουμε.
Δεν ξέρουμε πώς περπατούσε ή τι έτρωγε,
τι αγαπούσε, τι την έκανε να κλαίει, τι ένιωθε στο σώμα της που ήταν δικό της.
Δεν την ξέρουμε και δεν σας ανήκει για να μάθετε εσείς.
Δεν μπορείτε να νιώσετε τον πόνο της
ή την ελπίδα που φανταζόταν.
Δεν είναι εργαλείο σας, το φύλλο συκής σας,
προβολή, εξιδανίκευση
ή ιδιοκτησία σας, από καμία άποψη,
στην πραγματικότητα.
Δεν επιτρέπεται να έρθεις.
Υπάρχει χαρά εδώ πέρα, στην άλλη πλευρά,
αλλά δεν είναι δική σου.
Μπέβερλι!
Μπέβερλι;
Είμαι μια χαρά. Δεν είναι δικό μου.
Δεν είναι το αίμα μου.
Αντίο.
Θα μας πείτε τι έγινε, τουλάχιστον;
Τι γίνεται εκεί; Τι κάνουν αυτοί οι άνθρωποι;
Κάποια γριά. Βρέθηκε στην υδρορροή, στην πίσω οροφή του κτιρίου.
Πρέπει να πήδηξε για να πέσει στον δρόμο και να κατέληξε εκεί.
Ήταν εκεί πολύ καιρό.
Γαμώτο.
Αρχίζει.
Έλιοτ, δεν σε πειράζει, έτσι;
Ό,τι θέλει η Φλόρενς.
Είμαι πολύ χαρούμενη.
Πώς τα πας, Φλόρενς;
Θαυμάσια. Ευχαριστώ.
Αναρρόφηση, παρακαλώ.
-Σχεδόν έτοιμη να γνωρίσω το πρώτο μωρό. -Θεέ μου!
-Είμαι πολύ περήφανος για σένα. -Είμαι ευγνώμων!
Πάμε να βγάλουμε και τα τέσσερα μωρά στα γρήγορα, εντάξει, Φλόρενς;
Από μηδέν σε τέσσερα σε ισάριθμα περίπου λεπτά, εντάξει;
Χαίρομαι πολύ.
Εντάξει.
Πάμε, Φλόρενς. Μωρό νούμερο ένα.
Έχω το κεφάλι.
Θεούλη μου.
Είσαι έτοιμη;
Ορίστε. Μπράβο, Φλόρενς.
-Η πρώτη σου κόρη. -Θεέ μου, είναι καλά;
Περίφημα. Ναι.
Ας επικεντρωθούμε στο ποιο θα είναι το επόμενο.
Νούμερο δύο.
Πάμε. Αναρρόφηση, παρακαλώ.
Μωρό νούμερο δύο, να τη.
Συγχαρητήρια, Φλόρενς.
Μπορώ να κάνω άλλη μια ερώτηση;
-Ναι. -Ναι.
Γιατί εξακολουθείτε να λέτε ψέματα η μία στην άλλη;
Πότε λέτε να ξεκίνησε;
Μωρό νούμερο τρία, πάμε.
Η Μπέβερλι ποτέ δεν αγάπησε την Τζένεβιβ.
Θεέ μου!
Οι εργαστηριακές φαντασιώσεις της Έλιοτ είναι μόνο φαντασιώσεις.
Οι άνθρωποι μετρούν.
Μωρό νούμερο τέσσερα.
Οι άνθρωποι μετρούν.
Οι άλλοι άνθρωποι μετρούν.
Δεν είναι απλώς υλικό για τα πειράματα της Έλιοτ.
Τελειώνουμε, καλή μου.
Και οι δύο θέλετε αυτά τα μωρά.
Τι συμβαίνει;
Η Τζένεβιβ δεν υπάρχει, και εσείς οι δύο
-θα ζήσετε καλά... -Έλιοτ!
Θεέ μου...
κι εμείς καλύτερα...
Έλιοτ, φύγε μακριά της!
...για πάντα.
Μεγάλο μπέρδεμα,
αλλά τουλάχιστον θα μείνει κρυφό ό,τι έγινε.
Τι είπες;
Είπα ότι τουλάχιστον θα μείνει κρυφό, Μάριον.
Δεν λέω, είναι η κόρη σου,
αλλά παίζεται το όνομά μου, και αφού μου ανήκει το σπίτι σας
και ό,τι έχει μέσα, δεν θα είναι τόσο μεγάλο πρόβλημα.
Πού είναι η αδερφή σου;
Έξω.
-Εξορίστηκε από το κυρίως σπίτι; -Ναι, εξορίστηκε.
Ακρωτηρίασε την κόρη μου.
Ο ακρωτηριασμός γυναικών ακούγεται σαν δική σου μέθοδος, Μάριον.
Είναι στο Twitter, που σημαίνει πρόβλημα.
Κατέβασέ το, λοιπόν.
Προσπαθώ, γλυκιά μου, αλλά σ' ευχαριστώ.
Δεν καταλαβαίνω το πρόβλημα.
-Σούζαν! -Είναι μια κύστη.
Κανείς δεν θα κλάψει για μια κύστη.
Κανείς δεν θα γράψει μίζερα απομνημονεύματα για μια κύστη.
Ανάθεμα, μπορείτε να πάψετε να είστε τόσο ψυχοπλακωτικοί;
Ας διώξουμε την Έλιοτ με το θλιβερό ενοικιαζόμενο αμάξι της, και συνεχίζουμε.
-Σούζαν! -Άντε γαμήσου, γιαγιάκα!
-Σούζαν! -Άσε τα "Σούζαν", Μάριον.
Γιατί του έδωσες κοριτσίστικο όνομα;
Ήλπιζες να βγάλεις έναν ψυχάκια από κούνια;
Πάντα ήμουν βέβαιη ότι ήταν καλό που ήσασταν δύο.
Απλώς είναι κρίμα.
Είναι η αγαπημένη μου.
Δεν μπορώ να το εξηγήσω.
Είναι ένα θαύμα.
Μπέβερλι!
Όχι!
Τελείωσες;
Θέλεις να οδηγήσω εγώ;
Γεια. Είσαι καλά;
Δεν αντέχω χωρίς εσένα.
Δεν θέλω να κάνω τίποτα χωρίς εσένα.
Τζένεβιβ, την άφησα.
Την άφησα. Δεν υπάρχει.
Σταμάτα να γράφεις, Σάιλας.
Σάιλας.
Κανείς δεν θέλει το άρθρο πια, Σάιλας. Δεν υπάρχει ρεπορτάζ εδώ.
-Δεν έχω γράψει εδώ και μήνες. -Συνέχισε έτσι.
Δεν με ένοιαζε απολύτως τίποτα.
Ωραία.
Καμία αλήθεια να φέρω στο φως.
Τίποτα δεν είχε νόημα, Ρεμπέκα.
Το να μη γράφω ήταν σαν ένα πρότζεκτ, μια εμμονή που διατηρούσα και έτρεφα.
Μου διαβάζεις το ημερολόγιό σου; Θα βγάλεις και την κιθάρα σου;
Είχα ξεχάσει ότι ήμουν συγγραφέας. Είχα χάσει αυτό που ήμουν...
ΠΤΩΜΑ ΒΡΕΘΗΚΕ ΣΕ ΤΑΡΑΤΣΑ
Μείνε χαμένος, γαμώτο.
...μέχρι που γνώρισα τις δίδυμες Μαντλ.
Υποτιτλισμός: Έρρικα Πετρωτού
Επιμέλεια: Ηλέκτρα Μιχαηλίδη